KRAJSKÁ PROKURATÚRA PREŠOV 
Masarykova 16, 080 01 Prešov 1	

Číslo: Kv 14/14/7700	Prešov 16.08.2016 
EEČ: 2-53-16-2016

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor trestného oddelenie Krajskej prokuratúry Prešov
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX
väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Krajskej prokuratúry XXXXX zo dňa 23.9.2014 spisová značka Kv 14/14/7700-182, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

napriek tomu, že rastliny rodu Cannabis (konopa) a tetrahydrokanabinol (THC) sú zaradené v zmysle zákona NR SR č. 139/1998 Z.z. o omamných látkach, psychotropných látkach a prípravkoch v znení neskorších predpisov do I. skupiny omamných látok,

1. si v presne nezistenom čase, asi týždeň pred svojim zadržaním dňa 17.04.2014, od osoby XXXXX bezodplatne zadovážil na presne nezistenom mieste v okrese XXXXX sušinu rastliny rodu konope v množstve zodpovedajúcom obvykle jednorazovej dávke drogy, ktorú následne u seba prechovával po presne nezistenú dobu pokiaľ túto sám neskonzumoval,

2. si v presne nezistenom čase asi dva mesiace pred svojim zadržaním dňa 17.04.2014 na presne nezistenom mieste v okrese XXXXX od nestotožnenej osoby bezodplatne zadovážil sušinu rastliny rodu konope v množstve zodpovedajúcom obvykle jednorazovej dávke drogy, ktorú následne u seba prechovával po presne nezistenú dobu pokiaľ túto sám neskonzumoval,

3. si v presne nezistenom čase v období leta 2013 od nestotožnenej osoby zadovážil sušinu rastliny rodu konope v množstve zodpovedajúcom obvykle jednorazovej dávke drogy, ktorú následne u seba prechovával po presne nezistenú dobu až do času jej spotreby v obci XXXXX v období leta 2013, 

Uznesením prokurátora Krajskej prokuratúry XXXXX zo dňa 23.9.2014, spisová značka Kv 14/14/7700-182, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Krajskej prokuratúry XXXXX sp. zn. Kv 14/14/7700-182 zo dňa 23.09.2014 bolo podľa § 216 odsek 1 Tr. por. podmienečné zastavené trestné stíhanie obvineného XXXXX pre vyššie uvedený skutok a súčasne mu bola podľa § 216 odsek 2 Tr. por. určená skúšobná doba v trvaní dvanásť mesiacov, ktorá uplynula dňa 06.10.2015.  

Podľa § 217 odsek 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Za účelom preskúmania, či obvinený XXXXX viedol v skúšobnej dobe podmienečného zastavenia trestného stíhania riadny život, si prokurátor vyžiadal správy k osobe obvineného, pričom bolo zistené, že obvinený XXXXX v skúšobnej dobe nespáchal žiaden trestný čin, nebol prejednávaný za priestupok a v súčasnej dobe  neprechádza ani evidenciou polície ako osoba stíhaná za iný trestný čin. 

Preskúmaním príslušného spisového materiálu a zo zadovážených dokladov som dospel k záveru, že obvinený XXXXX viedol v priebehu skúšobnej doby riadny život, a preto som v súlade s ustanovením § 217 odsek 1 Tr. por. som rozhodol, že sa obvinený XXXXX osvedčil. 

Právoplatnosťou uznesenia o tom, že sa obvinený osvedčil, alebo uplynutím lehoty podľa ustanovenia § 217 odsek 2 Tr. por. nastávajú účinky zastavenia trestného stíhania podľa § 9 odsek 1 písm. e) Tr. por. 
 
Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Marek Švagerko
prokurátor